b'\n_START_ARTICLE_\nAlexis Arquette\n_START_SECTION_\nPrimers anys\n_START_PARAGRAPH_\nArquette va n\xc3\xa9ixer com a Robert Arquette a Los Angeles (Calif\xc3\xb2rnia). La seva mare va ser l\'actriu, poeta, empres\xc3\xa0ria i activista Brenda Olivia "Mardi" (nascuda, Nowak). El seu pare Lewis Arquette era actor i director. Mardi Nowak era jueva d\'origen rus i polon\xc3\xa8s. Lewis Arquette s\'havia convertit a l\'Islam des del catolicisme. El cognom de la fam\xc3\xadlia de Lewis era originalment "Arcouet" d\'ascend\xc3\xa8ncia parcialment francocanadenca. El seu avi patern va ser el comediant Cliff Arquette. Alexis Arquette era familiar llunyana de l\'explorador Meriwether Lewis. Els actors Rosanna, Patricia, Richmond i David Arquette s\xc3\xb3n els seus germans._NEWLINE_El 1982, amb 12 anys, el primer concert d\'actuaci\xc3\xb3 d\'Arquette va ser en el v\xc3\xaddeo musical "She\'s a Beauty" de The Tubes. El 1986 Arquette va debutar a la pantalla gran en un paper sense acreditar com a Alexis, un amic androgin de l\'adolescent sexualment ambivalent Max Whiteman (Evan Richards) a Down and Out in Beverly Hills.\n_START_SECTION_\nCarrera\n_START_PARAGRAPH_\nA dinou anys Arquette va aconseguir el seu primer paper en una pel\xc2\xb7l\xc3\xadcula de mida considerable, actuant com a travesti en l\'adaptaci\xc3\xb3 cinematogr\xc3\xa0fica de Last Exit to Brooklyn. La majoria d\'actuacions en el cinema d\'Arquette consisteixen en pel\xc2\xb7l\xc3\xadcules de baix pressupost o independents. En total, va protagonitzar m\xc3\xa9s de quaranta films, incloent-hi I Think I Do, Children of the Corn V: Fields of Terror i Sometimes They Come Back... Again. Tamb\xc3\xa9 va actuar com un addicte al crack al costat de Tim Roth a Jumpin\' at the Boneyard; com un home que cerca venjan\xc3\xa7a per una inf\xc3\xa0ncia horrible a la pel\xc2\xb7l\xc3\xadcula fant\xc3\xa0stica Corre, Jack, gravada a Nova Zelanda, i com a drag queen assassina en la com\xc3\xa8dia de baix pressupost Killer Drag Queens on Dope._NEWLINE_Tamb\xc3\xa9 va tenir papers secundaris a Tres maneres d\'estimar i La n\xc3\xbavia de Chucky, i va imitar Boy George en les pel\xc2\xb7l\xc3\xadcules d\'Adam Sandler i Drew Barrymore El noi ideal i Junts i barrejats. El 2001 Arquette va tornar a Nova Zelanda per interpretar Cal\xc3\xadgula en dos episodis de Xena: Warrior Princess. Aquest mateix any Arquette va ser l\'estrella convidada en l\'episodi de Friends "The One with Chandler\'s Dad" i va fer un cameo a Son of the Beach._NEWLINE_El setembre del 2005 VH1 va anunciar Arquette com una de les celebritats hostes de la sisena temporada de The Surreal Life. El 31 de gener de 2007 Arquette va ser una celebritat i jutge convidada en el primer episodi del programa de telerealitat del canal Bravo Top Design. Arquette tamb\xc3\xa9 va fer un cameo en el v\xc3\xaddeoclip de la can\xc3\xa7\xc3\xb3 "She\'s Madonna" de Robbie Williams.\n_START_SECTION_\nVida personal i mort\n_START_PARAGRAPH_\nEn arribar a la trentena d\'edat, Arquette va fer la transici\xc3\xb3 d\'home a dona. Les seves experi\xc3\xa8ncies es van documentar en la pel\xc2\xb7l\xc3\xadcula Alexis Arquette: She\'s My Brother, que es va estrenar al Festival de Cinema de Tribeca del 2007._NEWLINE_Arquette va morir l\'11 de setembre de 2016, despr\xc3\xa9s del que va ser descrita com una "llarga malaltia". Tenia 47 anys.'